Anastasia

Anastasia on Terrence McNallyn kirjoittama sekä Lynn Ahrensin ja Stephen Flahertyn säveltämä ja sanoittama musikaali. Vuoden 1997 samannimiseen animaatioelokuvaan perustuva musikaali kertoo Venäjän suurherttuatar Anastasia Nikolaevnasta, jonka huhuttiin pakenevan perheensä teloituksesta. Vuosia myöhemmin muistinmenetyksestä kärsinyt orpo nimeltä Anya toivoo löytävänsä jälkensä perheestään kahden huijarin avulla, jotka haluavat käyttää hyväkseen hänen kaltaisuuttaan suurherttuattareen.

Saatuaan päätökseen Broadwayta edeltävän näytelmän Connecticutissa, esitys sai ensi-iltansa Broadwaylla Broadhurst Theatressa huhtikuussa 2017, ja siitä lähtien se on herättäyt useita tuotantoja maailmanlaajuisesti.

## Historia

Samannimiseen Disney-elokuvaan perustuvan musikaalin ensiesitys tapahtui Hartford Stagella Connecticutissa 13. toukokuuta vuonna 2016. Elokuvasta tuttuja laulunumeroita säilytettiin kuusi, mutta uusien numeroiden ohella myös hahmoja ja juonenkäänteitä lisättiin. Ensimmäinen näytös sijoittuu Venäjälle ja toinen Pariisiin, joka käsikirjoittaja Terrence McNallyn mukaan "oli kaikkea mitä nykyaikainen Neuvosto-Venäjä ei ollut: vapaa, ilmeikäs, luova, esteetön."

Musikaalista on myös jätetty pois alkuperäisen elokuvan yliluonnolliset elementit, mukaan lukien Rasputinin hahmo ja hänen musiikkinumeronsa "In the Dark of the Night", ja sen sijaan esitellään uusi konna nimeltä Gleb, bolshevikkien kenraali, joka saa käskyn tappaa Anya.

## Hahmot

##### Päähenkilöt

* Anya/Anastasia
	+ Urhea, ylpeä ja päättäväinen nainen. Tarinan edetessä hän oppii löytämään itsetuntonsa ja alkaa uskoa, että hän saattaisi olla tsaari Nikolauksen kadonnut tytär.
* Dimitri
	+ Pietarin mustan pörssin ruhtinas Dimitri on opportunisti, joka yrittää päästä Pariisiin myymällä varastettuja esineitä tsaarin aikaisesta menneisyydestä. Hän luo suunnitelman Anastasian jäljittelijän löytämiseksi saadakseen palkinnon tämän palautuksesta perheensä luo. Hän on kova, vakuuttava ja rohkea.
* Vlad Popov
	+ Vlad oli töissä keisarillisessa hovissa ennen vallankumousta. Hän on Dimitrin oikea käsi ja romanttiset suhteet Lilyyn motivoivat hänet järjestämään tapaamisen Anyan ja Keisarinnan välillä.
* Gleb Vaganov
	+ Gleb on Venäjän vallankumouksen poika. Uraupseerina bolshevikkien salaisen poliisin palveluksessa hän puolustaa intohimoisesti uuden järjestyksen voittoa. Vetovoima Anyaan saa hänet väkivaltaiseen konfliktiin itsensä kanssa.
* Kreivitär Lilly Malevsky-Malevitch
	+ Leskikeisarinnan apulainen. Hän on myötätuntoinen, kunnioittava ja hyvä työssään, mutta myös ilakoiva ja maallinen, kun hän ei ole työnantajansa lähellä.
* Leskikeisarinna Maria Feodorovna
	+ Anastasian isoäiti, joka rakastaa häntä koko sydämellään. Vuosia jatkunut huijareiden tulva on jo tyrehdyttänyt hänen toivonsa siitä, että hänen tyttärentyttärensä olisi vielä elossa.

##### Sivuhenkilöt

* Nuori Anastasia
	+ Venäjän tsaarin tytär. Suloinen ja vaikutuksellinen nuori prinsessa.
* Tsaari Nikolas
	+ Rakastava isä. Tyylikäs. Hän yrittää säilyttää rauhan äitinsä, keisarinnan ja tsaarittaren välillä. Kun hänen nuorimmasta tyttärestään kasvaa nuori nainen, hän suojelee ja ohjaa häntä.
* Tsaaritar Alexandra
	+ Tiukka äiti. Erittäin harras, hauras, vainoharhainen kaatuvan hallinnon suhteen ja surullinen poikansa Tsarevitšin terveydestä. Tuntee olonsa epämukavaksi anoppinsa seurassa.
* Kreivi Leopold
	+ Hän on yksi oletetuista Romanovin perillisistä- ja snobi.
* Kreivi Ipolitov
	+ Arvokas valkovenäläinen intellektuelli, murheellinen kotimaansa jättämisestä. Arvovaltainen ja pelottava.
* Ensemble

## Synopsis

##### Prologi

Vuonna 1906 Pietarissa, Venäjällä, keisarinna Maria Feodorovna lohduttaa nuorinta tyttärentytärtään, viisivuotiasta suurherttuatar Anastasiaa, joka suree isoäitinsä muuttoa Pariisiin. Ennen lähtöä keisarinna antaa Anastasialle soittorasian erolahjaksi ("Prologue: Once Upon a December"). Yksitoista vuotta myöhemmin Anastasia osallistuu juhlaan perheensä kanssa, kun bolshevikit hyökkäävät palatsiin. Kun Romanovit yrittävät paeta, Anastasia yrittää noutaa soittorasiansa, mutta hänet ammutaan ja vangitaan yhdessä muun perheensä kanssa ("Romanovien viimeinen tanssi"). Keisarinna saa myöhemmin Pariisissa tiedon, että koko perhe on teloitettu.

##### I Näytös

Vuonna 1927 Venäjää hallitsevien bolshevikkien kenraali Gleb Vaganov ilmoittaa venäjän kansalle, että nykyinen köyhä Pietari on nimetty uudelleen Leningradiksi ja lupaa valoisaa ja rauhallista tulevaisuutta. Venäläiset vastustavat tätä muutosta, mutta heitä innostaa huhu, että Anastasia olisi voinut selviytyä bolshevikkien hyökkäyksestä. Kaksi etsintäkuulutettua huijaria, komea nuori Dimitri ja entinen keisarillisen hovin jäsen nimeltä Vlad Popov, kuulevat huhut ja alkavat suunnitella "historian suurinta huijausta": he suunnittelevat löytävänsä Anastasiaa näyttelevän tytön jonka he voisivat palauttaa leskikeisarinnalle rahaa vastaan ("A Rumor in St. Petersburg").

Dimitri ja Vlad kutsuvat surkeita koe-esiintyjiä hylätyn Jusupovin palatsin teatteriin. Juuri kun he ovat luopumassa toivosta löytää sopiva huijari, Anya-niminen katusiivooja astuu sisään kysymään Dimitriltä papereita saadakseen matkalipun Pariisiin. Dimitri ja Vlad kiinnostuvat tytöstä saatuaan selville, ettei hän muista kuka on muistinmenetyksensä vuoksi ("In My Dreams"). Hämmästyneenä tarinasta ja samankaltaisuudesta Anastasian kanssa he valitsevat Anyan huijarikseen.

Pääkaupungissa valtion työntekijät lajittelevat huhuja ja raportteja niiden todentuntuisuuden perusteella. Kolme katkeraa koe-esiintyjää raportoi Anyan, Dimitrin ja Vladin juonesta Glebille, joka ajaa heidät pois ("The Rumors Never End"). Palatsissa Vlad ja Dimitri yrittävät opettaa kiihkeää Anyaa esittämään Anastasiaa ("Learn to Do It").

Gleb määrää Anyan pidättämistä ja hänet tuodaan toimistoonsa Nevski Prospektiin. Kenraali kuulustelee tyttöä ja varoittaa häntä Anastasiaksi teeskentelyn seurauksista. Hän yrittää saada hänet vakuuttuneeksi siitä, että Anastasia on todella kuollut. Gleb paljastaa, että hänen isänsä oli yksi Romanoveja ampuneista sotilaista ja hän kuuli nuorena laukaukset ja perheen huudot. Gleb kuitenkin huomaa, että Anyalla on "Romanovin silmät" ja tajuaa, että Anya voisi todellakin olla Anastasia. Tunteiden tyttöä kohtaan kasvaessa hän päästää tämän pois pelkän varoituksen kanssa ("The Neva Flows").

Anya palaa Dimitrin luo, jonka vanhat huijaritystävät hyökkäävät heidän kimppuunsa, alottaen tappelun heidän välillään ("The Neva Flows Reprise"). Anyan taistelutaidoista vaikuttunut Dimitri avautuu hänelle ensimmäistä kertaa ja kertoo lapsuudestaan Pietarin kaduilla ja kuinka hänen piti huolehtia itsestään orpono ("My Petersburg"). Dimitri alkaa luottaa häneen tarpeeksi näyttääkseen Anyalle soittorasian, jonka hän oli varastanut palatsista. Toisin kuin Dimitri, Anya avaa laatikon helposti ja alkaa muistella hämärästi menneisyyttään, mukaan lukien monia vuosia sitten tapahtuneet keisarilliset tanssiaiset ("Once Upon a December"). Muistojen palautumisen jälkeen Anya on päättäväisempi kuin koskaan halussaan päästä Pariisiin, mutta Dimitri kertoo hänelle, että heillä ei ole tarpeeksi rahaa ostaa junalippuja. Anya lahjoittaa ystävälleen timantin, joka oltiin löydetty hänen vaatteisiinsa ommeltuna vuosia sitten ("A Secret She Kept").

Rautatieasemalla kreivi Ipolitov tunnistaa Anyan Anastasiaksi ja suutelee hänen kättään. Kun he nousevat junaan Pariisiin, kreivi Ipolitov kehottaa kaikkia rukoilemaan hyvästinä Venäjälle ("Stay, I Pray You"). Junamatkan aikana Anya, Dimitri ja Vlad pohtivat, mitä he toivovat saavuttavansa Pariisissa: Anya toivoo saavansa tietää olevansa todella Anastasia, Dimitri toivoo rahaa, ja Vlad toivoo tapaavansa kreivitär Lily Malevsky-Malevitshin ("We'll Go From There"). Ammuttuaan Ipolitovin kuoliaaksi laittomasta junaan nousemisesta poliisit lähtevät Anyan, Dimitrin ja Vladin perään, jotka pelastautuakseen hyppäävät junasta.

Kun he matkustavat Venäjän halki jalan, Gleb saa käskyn seurata Anyaa ja tappaa hänet, jos hän on oikea Anastasia ("Traveling Sequence"). Gleb suostuu tehtävään, mutta tajuaa olevansa rakastunut Anyaan ja kyseenalaistaa hänen sydämensä ("Still"). Anya, Vlad ja Dmitry saapuvat vihdoin Ranskaan, ja matkustaessaan Pariisiin Anya kerää rohkeutta jatkaa matkaa toivoen saavansa vihdoin tietää kuka hän on ("Matka menneisyyteen").

#### II Näytös

Anya, Vlad ja Dimitri saapuvat Pariisiin, jonka nähtävyydet ja ihmiset lumoavat heidät ("Paris Holds the Key (To Your Heart)"). Kun Vlad ja Dimitri lähtevät liikkeelle yksin, Anya vierailee Anastasian isoisän mukaan nimetyllä Pont Alexandre III -sillalla ja tuntee vahvan yhteyden siihen  ("Crossing a Bridge").

Nyt katkera, iäkäs nainen, leskikeisarinna Marie Feodorovna lukee eri Anastasia-huijareiden kirjeitä ja luopuu toivosta löytää Anastasia ("Close the Door"). Glebin saapuessa Pariisiin Lily juhlii Neva Clubilla, jossa rikkaat ja jalot venäläiset maanpaossa muistelevat vanhaa Venäjää ("Land of Yesterday"). Lily tapaa jälleen Vladin, jolle hän on vihainen, koska tämä varasti hänen korunsa heidän ollessaan rakastavaisia. Kaksikko herättävät skandaalisen romanssinsa uudelleen, ja Vlad vakuuttaa hänet antamaan Anyan tavata leskikeisarinna seuraavan viikon baletissa ("The Countess and the Common Man"). Vlad kuitenkin pudottaa vahingossa balettiliput ja Gleb, kuultuaan heidän suunnitelmistaan, kerää ne talteen ("Land of Yesterday Reprise").

Hotellissa Anya näkee painajaista Romanovien teloituksesta ("Nightmare"). Dimitri lohduttaa häntä ja kertoo tarinan, kuinka hän nuorena kumarsi Anastasialle paraatissa. Anya muistaa tämän elävästi, ja he ymmärtävät, että Anya todellakin on suurherttuatar Anastasia  ("In a Crowd of Thousands").

Baletissa Vlad epäilee, että Anya ja Dimitri ovat rakastuneet. Tämä murtaa hänet, sillä kaksikko ei koskaan voisi olla yhdessä ("Meant to Be"). Joutsenlammen esityksen aikana Anya näkee leskikeisarinnan ja muistaa hänet. Keisarinna näkee myös Anyan ja tunnistaa hänet, mutta katkerana uskoo itsensä tulleen huijareiden pehmentämäksi. Dimitri ja Gleb pohtivat romanttisia tunteitaan ("Quartet at the Ballet").

Baletin jälkeen Lilykin tunnistaa Anyan Anastasiaksi ja vie hänet välittömästi Leskikeisarinnan luo. Dimitri on innostunut tapaamisesta ja tajuaa olevansa rakastunut Anyaan, mutta tietää, että hänen täytyy päästää hänet perheensä luo ("Everything to Win"). Anya lähtee tapaamisesta raivoissaan saatuaan tietää keisarinnalta, että Vlad ja Dimitri aikoivat käyttää häntä suunnitelmassaan rahan saamiseksi. Kun hän ryntää pois, Dimitri jää odottamaan keisarinnaa. Marie hylkää hänet kylmästi, mutta Dimitri pysäyttää hänet epäkunnioittavasti. Hän pyytää leskikeisarinnaa tapaamaan Anyan uudelleen, mutta tämä kieltäytyy.

Palattuaan hotelliinsa Anya aloittaa pakkaamisen, mutta hänet keskeyttää keisarinna, joka on vaikuttunut Dimitrin rohkeudesta ja on tullut antamaan hänelle tilaisuuden. Anya on järkyttynyt keisarinnan julmista sanoista ja väittää, ettei hän ole se isoäiti, jonka Anya muisti. Keisarinna tenttaa vihaisesti Anyaa hänen menneisyydestään ja Romanovien perheestä, mutta Anya pakottaa hänet pohtimaan henkilöä, joka hänestä on tullut viimeisen kahden vuosikymmenen aikana. Anya muistaa yhtäkkiä yön, jolloin keisarinna lähti Pariisiin. Kun Anya ottaa esiin soittorasian ja laulaa kehtolaulun, Keisarinna tajuaa lopulta, että Anya todella on Anastasia ja he syleilevät ("Once Upon a December Reprise").

Seuraavana aamuna pidetään lehdistötilaisuus, jossa Vlad ja Lily yrittävät torjua kiinnostuneita toimittajia ("The Press Conference"). Ennen julkisuuteen ilmestymistä keisarinna kertoo Anyalle, ettei Dimitri ottanutkaan hänelle luvattua palkintoa. Anya ilmaisee epäilyksensä tulevasta elämästään prinsessana ja keisarinna lupaa, että riippumatta siitä, mitä hän valitsee, he tulevat olemaan aina yhdessä. Keisarinnan lähdettyä Anya tajuaa olevansa rakastunut Dimitriin ja päättää, että hänen on lähdettävä hänen peräänsä ("Everything to Win Reprise"). Kääntyessään lähteäkseen Anya näkee, että Gleb on livahtanut sisään ja lukinnut heidät huoneeseen. Gleb kertoo, että hänen täytyy tappaa hänet suorittaakseen isänsä tehtävän. Anya muistaa nyt selvästi päivän, jolloin hänen perheensä tapettiin, ja pelkäämättä pilkkaa Glebiä tappamaan hänet, jotta tämä voisi olla perheensä kanssa. Tunteiden vallassa Gleb ei pystykään tappamaan Anyaa ("Still/The Neva Flows Reprise"). Anya lohduttaa Glebia ja he sopivat aselevon.

Vlad, Lily ja palatsin henkilökunta etsivät Anyaa samalla kun Keisarinna iloitsee, sillä hän tietää, että Anya on nyt siellä, minne hän kuuluu. Hän ja Gleb ilmoittavat omille kansoilleen, että huhut Anastasiasta lakkaavat nyt; palkinto hänen löytämisestä lahjoitetaan hyväntekeväisyyteen. Anya löytää Dimitrin Pont Alexandre III:sta, jossa he syleilevät. Pariskunta lähtee Pariisista, kun Romanovien henget juhlivat Anyan ja Dimitrin yhteistä elämää ("Finale").

## Musiikkinumerot

#### I Näytös

* "Prologue: Once Upon a December" – Leskikeisarinna ja nuori Anastasia
* "The Last Dance of the Romanovs" – Ensemble
* "A Rumor in St. Petersburg" – Dimitri, Vlad ja Ensemble
* "In My Dreams" – Anya
* "The Rumors Never End" – Gleb ja Ensemble
* "Learn to Do It" – Vlad, Anya ja Dimitri
* "The Neva Flows" – Gleb
* "The Neva Flows (Reprise)" – Miehet
* "My Petersburg" – Dimitri ja Anya
* "Once Upon a December" – Anya ja Ensemble
* "A Secret She Kept" – Anya
* "Stay, I Pray You" – Kreivi Ipolitov, Anya, Dimitri, Vlad ja Ensemble
* "We'll Go From There" – Vlad, Anya, Dimitri ja Ensemble
* "Traveling Sequence" – Gleb, Gorlinsky, Anya, Dimitri ja Vlad
* "Still" – Gleb
* "Journey to the Past" – Anya

##### II Näytös

* "Paris Holds the Key (To Your Heart)" – Vlad, Dimitri, Anya ja Ensemble
* "Crossing a Bridge" – Anya
* "Close the Door" – Leskikeisarinna
* "Land of Yesterday" – Lily ja Ensemble
* "The Countess and the Common Man" – Vlad ja Lily
* "Land of Yesterday (Reprise)" – Gleb
* "A Nightmare" – Romanov Children, Tsaari ja Tsaaritar
* "In a Crowd of Thousands" – Dimitri ja Anya
* "Meant to Be" – Vlad
* "Quartet at the Ballet" – Anya, Dimitri, Leskikeisarinna ja Gleb
* "Everything to Win" – Dimitri
* "Once Upon a December (Reprise)" – Anya ja Leskikeisarinna
* "The Press Conference" – Lily, Vlad ja Ensemble
* "Everything to Win (Reprise)" – Anya
* "Still/The Neva Flows (Reprise)" – Gleb ja Ensemble
* "Finale" – Company

## Muuta

Elokuvasta tuttu salaperäinen konna, Rasputin, on korvattu historiallisesti tarkemmalla antagonistilla, Glebillä. Bolshevikkikenraalina häntä repii lojaalisuus kommunistista hallintoa kohtaan ja tunteet Anastasiaa kohtaan.